8.9.2022
FI
Euroopan unionin virallinen lehti
L 233/27
(59)
Alkuperäinen tutkimus pantiin vireille 16 päivänä toukokuuta 2019, ja lopulliset tasoitustullit otettiin käyttöön 15 päivänä kesäkuuta 2020.
Turkiz Composite perustettiin virallisesti 1 päivänä kesäkuuta 2018, ja se aloitti tuotannon maaliskuussa 2019.
Sen vuoksi tuotannon aloituspäivä osui ajallisesti yhteen Kiinasta ja Egyptistä peräisin olevien lasikuitukankaiden tuontia koskevan alkuperäisen polkumyyntitutkimuksen vireillepanopäivän kanssa, joka edelsi alkuperäisen tutkimuksen vireillepanoa noin kolmella kuukaudella.
(60)
Lisäksi Turkiz Composite lisäsi merkittävästi vientimyyntiään vuonna 2020 ja tutkimusajanjaksolla vuoteen 2019 verrattuna.
Tämä kokoonpano- tai valmistustoiminnan merkittävä kasvu osui ajallisesti yhteen lopullisten tasoitustullien käyttöönottopäivän kanssa, joka oli 15 päivä kesäkuuta 2020 (ks. edellinen johdanto-osan kappale).
Lisäksi se hankki lähes kaikki tuotantopanoksensa ja erityisesti 100 prosenttia tärkeimmästä tuotantopanoksestaan (jatkuvakuituisesta kiertämättömästä lasikuitulangasta) siihen etuyhteydessä olevilta yrityksiltä Kiinassa ja Egyptissä.
(61)
Sen vuoksi komissio päätteli, että kokoonpano- tai valmistustoiminta alkoi tai kasvoi merkittävästi alkuperäisen tutkimuksen vireillepanon jälkeen.
2.6 Osien arvo ja arvonlisäys
2.6.1 Osien arvo (62)
Polkumyynnin vastaisen perusasetuksen 13 artiklan 2 kohdan mukaan kokoonpanotoiminnan osalta toinen ehto toimenpiteiden kiertämisen toteamiselle on se, että osat (tässä tapauksessa Kiinasta ja Egyptistä peräisin olevat) muodostavat vähintään 60 prosenttia kokoonpantavan tuotteen osien kokonaisarvosta ja kokoonpanossa tai valmistuksessa käytettävien osien arvonlisäys on alle 25 prosenttia valmistuskustannuksista.
Polkumyynnin vastaisen perusasetuksen 13 artiklan 2 kohtaan sisältyviä oikeusperiaatteita voidaan soveltuvin osin käyttää arvioitaessa tukien vastaista tapausta perusasetuksen 23 artiklan 3 kohdan mukaisesti.
(63)
Lasikuitukankaiden tuotannon tärkein tuotantopanos on jatkuvakuituinen kiertämätön lasikuitulanka.
Turkiz Composite osti 100 prosenttia käyttämästään jatkuvakuituisesta kiertämättömästä lasikuitulangasta siihen etuyhteydessä olevilta yrityksiltä Kiinassa ja Egyptissä.
Turkissa harjoitetulla valmistustoiminnalla (ompelu-neulonta) jatkuvakuituinen kiertämätön lasikuitulanka muunnettiin lasikuitukankaiksi.
Turkiz Compositen toimittamien ja todennettujen tietojen mukaan tärkein tuotantopanos, jatkuvakuituinen kiertämätön lasikuitulanka, muodostaa lähes 100 prosenttia kokoonpannun/valmistetun tuotteen osien kokonaisarvosta polkumyynnin vastaisen perusasetuksen 13 artiklan 2 kohdan b alakohdassa tarkoitetulla tavalla.
(64)
Päätelmien ilmoittamisen jälkeen Turkiz Composite ja LM Wind Power toistivat väitteensä, jonka mukaan lasikuitu­ kankaiden valmistus tuodusta pääraaka-aineesta, jatkuvakuituisesta kiertämättömästä lasikuitulangasta, ei ole ”osien kokoamista kokoonpanotoimintana”, jota tarkoitetaan polkumyynnin vastaisen perusasetuksen 13 artiklan 2 kohdassa, jota sovelletaan analogisesti (ks. johdanto-osan 62 kappale), ja että jatkuvakuituinen kiertämätön lasikuitulanka ei ole osa vaan pikemminkin raaka-aine, jota tarkoitetaan harmonoidun järjestelmän yleisen tulkintasäännön 2 a toisen osan selittävissä huomautuksissa (VII), joiden mukaan kokoonpantavia osia ei kuitenkaan saa työstää enempää sitä tarkoitusta varten, että lopullinen tavara saadaan valmiiksi.
Tässä yhteydessä ne väittivät, että jatkuvakuituinen kiertämätön lasikuitulanka ei ole lasikuitukankaiden ”osa” eikä jatkuvakuituista kiertämätöntä lasikuitulankaa ”koota” lasikuitukankaisiin, vaan se jalostetaan lasikuitukankaiksi kutomalla ja neulomalla yhteen erityyppisiä jatkuvakuituisia kiertämättömiä lasikuitulankoja sekä muita materiaaleja monimutkaisten koneiden avulla.
Vastaavia huomautuksia saatiin myös Egyptin viranomaisilta.
(65)
Komissio hylkäsi nämä väitteet.
Johdanto-osan 63 kappaleessa kuvattua käytäntöä voidaan pitää valmistus­ toimintana, joka kuuluu polkumyynnin vastaisen perusasetuksen 13 artiklan 2 kohdassa tarkoitetun kokoonpano­ toiminnan käsitteen piiriin, kuten myös johdanto-osan 62 kappaleessa todetaan.
Lisäksi tarkasteltiin muita jäljempänä selitettyjä tekijöitä.
(66)
Ensinnäkin viittaus harmonoidun järjestelmän yleisen tulkintasäännön 2 a toisen osan selittäviin huomautuksiin (VII) on merkityksetön, koska välitön oikeusperusta on perusasetuksen 23 artikla eikä tullilainsäädäntö, kuten unionin tuomioistuin on nimenomaisesti selventänyt (15).
(15) Asia C-709/17 P, komissio v. Koolachi Raj Industrial, tuomio 12.9.2019, ECLI:EU:C:2019:717, 90 kohta oikeuskäytäntöviit­ tauksineen.